Diari Oficial de la Generalitat Valenciana


Sumari del DOGV 3341, del 30-09-1998 (1998/7433)

ORDRE de 4 d'agost de 1998, de la Conselleria de Cultura, Educació i Ciència per la qual es modifica l'autorització del centre docent britànic a Espanya anomenat Xàbia International College, a Xàbia (Alacant).
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3341

Data del DOGV
:   30-09-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/7433


Data del document
:   04-08-1998

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 4 d'agost de 1998, de la Conselleria de Cultura, Educació i Ciència per la qual es modifica l'autorització del centre docent britànic a Espanya anomenat Xàbia International College, a Xàbia (Alacant). [1998/7433]
  
L'expedient l'ha iniciat la titularitat del centre en sol·licitud de transformació en definitiva de l'autorització temporal per a impartir els ensenyaments de Nursery (3 anys) fins a Year 13 (18 anys).
  
L'Ordre de 2 d'octubre de de 1996, de la Conselleria de Cultura, Educació i Ciència (DOGV de 12 de novembre) va autoritzar el centre docent britànic a Espanya Xàbia International College per a impartir el currículum d'Anglaterra i País de Gal·les amb caràcter temporal des del curs Nursery (3 anys) fins a Year 13 (18 anys), per a alumnat estranger, i va condicionar el caràcter definitiu de dits ensenyaments i l'establiment dels llocs escolars corresponents, com a resultat de l'informe posterior de la Inspecció Britànica.
  
Atès que consta a l'expedient certificat del British Council sobre el resultat de la Inspecció Britànica, on es constata el compliment dels requisits per a l'autorització plena des de Nursery (3 anys) fins a Year 13 (18 anys).
  
Vists La Llei Orgànica 8/1985, de 3 de juliol (BOE de 4 de juliol), reguladora del Dret a l'Educació, la Llei Orgànica 1/1990, de 3 d'octubre d'Ordenació General del Sistema Educatiu, el Reial Decret 806/1993, de 28 de maig (BOE de 23 de juny) sobre règim de centres estrangers en Espanya, i demés legislació que siga d'aplicació.
  
Fent ús de les atribucions que en conferix l'article 35 de la Llei de Govern Valencià,
  
ORDENE
  
Primer
  
Modificar l'autorització del centre britànic que més avall s'indica, transformant-la en definitiva per als cursos des de Nursery (3 anys) fins a Year 13 (18 anys), i establint la seua capacitat en els termes que s'especifiquen:
  
Centre: Xàbia International College
  
Titular: Xàbia International College, SL.
  
Domicili: Carretera Cap la Nau, 21. Partida Cala Blanca
  
Localitat: Xàbia
  
Provincia: Alacant
  
Codi: 98347262
  
Ensenyaments autoritzats: Currículum Nacional d'Anglaterra i País de Gal·les.
  
Té caràcter definitiu des del curs Nursery (3 anys) fins a Year 13 (18 anys) i una capacitat total de 180 alumnes.
  
Alumnat autoritzat: estranger.
  
Segon
  
El reconeixement dels estudis cursats s'ajustarà a allò disposat en la normativa reguladora de l'homologació i convalidació de títols i estudis estrangers d'educació no universitària, segons el que disposa l'article vuité del Reial Decret 806/1993.
  
Disposició addicional
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interesat podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigix l'article 110.3 de la Llei 30/1992.
  
València, de 4 d'agost de 1998
  
El conseller de Cultura, Educació i Ciència